Cefn Meiriadog
Cefn Meiriadog, pe Cefnmeiriadog (da lavaret eo kein Meiriadog) zo ur gêriadenn vihan hag ur gumuniezh eus hanternoz Kembre, e-kichenik Llanelwy, war lez ar stêr Elwy, e kontelezh Sir Ddinbych. E traoñienn ar stêr Elwy emañ, er mervent da gêr Llanelwy, ha nepell ivez diouzh Ogof Bontnewydd, al lec'h ma voe kavet an aspadennoù koshañ eus mab-den e Kembre. Bezioù eus mare an Neolitik zo e-kichen.

Anvet eo ar gêriadenn diwar an dorgenn a zo e-kichen, anvet hi diwar sant Meriadeg pe Meiriadog e kembraeg, ur sant brezhon eus ar . Un iliz zo, Eglwys y Santes Fair (ilis Santez Vari), savet e 1864, hag ur feunteun, anvet Ffynnon Fair (Feunteun Vari), ma veze pareet an dud gwechall hervez ar richenn.

Ar barzh Siôn Tudur (1522–1602) a voe o chom e Wigfair, e Cefn Meiriadog.

Poblañs
E 2011 e oa poblet gant 382 a dud, ha 116 anezho (30,4%) a oa kembraegerien.

Notennoù

Liammoù diavaez
Cefn Meiriadog Historical Society

Kêriadennoù Sir Ddinbych
Kumuniezhoù Sir Ddinbych